Møteprotokoll

Berg menighetsråd

|  |  |
| --- | --- |
| Møtedato: | 06.09.2022 kl. 19:30 |
| Møtested: | Berg kirke |
| Arkivsak: | 21/00671 |
|  |  |
| Til stede: | Trude Hogstad Welde, Lisbeth Juul Helliksen, Einar Værnes, Enghild Kristine Steinkjer, Solbjørg Mevatne, Kristian Abrahamsen, Bergljot Svanholm, Erik Skarrud, Lise Brækken |
|  |  |
| Møtende varamedlemmer: |  |
|  |  |
| Forfall: | Lisbeth Juul Helliksen |
|  |  |
| Andre: |  |
|  |  |
| Protokollfører: | Lise Brækken |
|  |  |

|  |  |  |
| --- | --- | --- |
| **SAKSLISTE** | | Side |
| **Saker til behandling** | | |
| [43/22](#CaseRef271048) | Godkjenning av innkalling til møte 06.09, og protokoll fra møte  31.05 |  |
| [44/22](#CaseRef271052) | Visjon for Berg menighet | 2 |
| [45/22](#CaseRef271050) | Regnskapsrapport for første halvår 2022 | 2 |
| [46/22](#CaseRef271054) | Jubileumsuka- roller og oppgaver | 3 |
| [47/22](#CaseRef271056) | Orienteringssaker MR 06.09.22 | 3 |
| [48/22](#CaseRef271058) | Eventueltsaker MR-møte 06.09.22 | 4 |
|  |  |  |

Sted, 28.02.2023

|  |  |
| --- | --- |
| Erik Skarrud | Lise Brækken  Sekretær |

Saker til behandling

43/22 Godkjenning av innkalling til møte 06.09, og protokoll fra møte

31.05

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 43/22 |

Vedtak

Innkalling til møte 06.09 godkjennes, og det samme gjelder protokoll fra møte 31.05.

44/22 Visjon for Berg menighet

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 44/22 |

Møtebehandling

I møtet var det samtale om hva en visjon er, og om hva en slik visjon kan være for Berg. Noen av tankene som kom frem: Hva kjennetegner oss, hva vil vi? Vi må ha en visjon som klart er vår, og som ikke for eksempel ligner på Bunnpris sin. Hva skal visjonen peke mot, hva, hvorfor, for enkeltindividet? Arbeidet med en visjon for Berg menighet fortsetter i neste møte, og kanskje videre utover høsten.

Vedtak

Vi fortsetter å jobbe med visjon for Berg kirke utover høsten.

45/22 Regnskapsrapport for første halvår 2022

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 45/22 |

Vedtak

Den framlagte regnskapsrapporten tas til orientering, med følgende kommentarer/spørsmål:

* Underskudd på ungdomsarbeid må deles mellom menighetene
* Rådet ønsker å få orientering om hvor mye som er kommet inn til hvert formål i offer så langt.
* Vi bestemte at vi ikke skulle ha annonseinntekter i første omgang. Vi må bli enige om en felles policy med de andre menighetene.
* Såkornmidler til barnekoret, må brukes eller sendes tilbake. Noter, annet? T-skjorter?
* Midler til klimadagen kommer til å bli brukt opp.
* Ingun må se på midler til kirkehagen, og gi rapport på om, eller hvor mye, som er brukt..
* Er frivilligmidlene brukt? Hva er status på midler vi har fått?

46/22 Jubileumsuka- roller og oppgaver

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 46/22 |

**Møtebehandling**

Jubileumsuka, arbeidsfordeling, roller,oppgaver:

Møtebehandling

* Gudstjenesten på søndag. Vi startet allerede feiringen på frivillighetens dag, 12. juni. Rådets medlemmer blir anmodet om å dele innlegg på Facebook om arrangementene; effektiv og gratis reklame! Inviter gjerne venner også.
* Planen for gudstjenesten er lagt, oppgaver fordelt, Ingrid Moxness pynter, da blir det fest. Kirkekaffe- Erik Skarrud leder. Harald Buhaug-drar oss gjennom 50 års gudstjeneste på 10 min. Gudstjenestegruppen er brannvakter også. Kirkekaffen skal være i sokkelen. Fint om alle i rådet tar med noe hver til kirkekaffen. Oppmøte til sjauing søndag kl. 09.30 for de som kan av rådets medlemmer.
* Onsdag, Klimadagen: Kjeks og kaffe ved inngang, Einar Værnes ordner med det, og orienterer om møteplanen for øvrig. Anders Hammer Strømman snakker om FNs klimapanel, biskop Herborg Finnset om teologi/skaperverket
* Torsdagen: Fest, vi bruker bydelsfestmalen. Kantoriet synger. Svein Lunde- kommer og forteller fra oppstarten. Solbjørg Mevatne skriver prolog. Øystein Sørensen har ansvar for lyd. Soddservering. Solbjørg Mevatne tar med ekstra kokeplate, Trude H. Welde ordner med potet og gulrot. Vi må ha noe godt til kaffen, men vi legger ikke lista så høyt. Frukt og twist? Kanskje kake. Ideen er å «slipe ned terskelen» til Berg kirke. Åpne nabolaget

Vedtak

Jubileumsuka, arbeidsfordeling, roller,oppgaver:

Vi mener at alt er under kontroll, det blir ei bra uke!

47/22 Orienteringssaker MR 06.09.22

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 47/22 |

Møtebehandling

* Trude H. Welde orienterer om at hun blir borte deler av høsten og neste vår. Hun sitter i rådet ut året, men søker permisjon fra nyttår. Stillingen i 20 % som diakonimedarbeider fryses allerede fra nå.
* Kirkelig organisering. Oppfordring fra bispedømmet om å tenke gjennom om vi vi vil beholde samme struktur, eller om vi ønsker å endre menighetsgrenser eller slå sammen menighetsråd. Kirkerådet skal også jobbe videre med ny struktur på nasjonalt plan. Prostimodellen ble slaktet.
* Nordisk samarbeid om frivillighet- Kristian Abrahamsen, Trude H. Welde og Solbjørg Mevatne er våre delegater. Tromsøturen ble kansellert, de som ikke fikk reist, hadde en samling her i byen der de prøvde å følge med på Teams. Litt språkproblemer.
* Barnekoret ønsker å ikke flytte til annen lokasjon ennå. Må etableres mer permanent først. Alle rådene er enige i å imøtekomme dette ønsket.
* Stillingen til trosopplæringskonsulent lyses ut.
* Orientering om daglig leder stilling, utlyst for Ilen og Sverresborg. Tone Varang går inn som daglig leder i Strinda, Berg og Strindheim når stillingen i Ilen og Sverresborg er besatt. Innholdet i stillingen til menighetsforvalter blir noe endret. Rigmor Hølmo går av i starten av neste år.
* Felles gudstjenesteutvalg- ønske fra deltakerne om at vi har to fellesmøter dette halvåret.

Vedtak

Berg MR er orientert om

* At Trude H. Welde blir borte store deler av høsten, og neste semester. Hun søker permisjon fra nyttår.
* Kirkelig organisering
* Nordisk samarbeid om frivillighet
* Barnekoret, ønsker å fortsatt øve i Berg
* Daglig leder stilling- lyst ut for Sverresborg/Ilen, Tone Varang blir daglig leder i Strinda, Berg og Strindheim.
* Felles gudstjenesteutvalgsmøte- deltakerne ønsker to fellesmøter i semesteret.

48/22 Eventueltsaker MR-møte 06.09.22

|  |  |  |
| --- | --- | --- |
| Behandlet av | Møtedato | Saknr |
| 1 Berg menighetsråd | 06.09.2022 | 48/22 |

Vedtak

Ingen saker ble meldt under eventuelt.